ועדת הפנים ואיכות הסביבה, כנסת 17, פרוטוקול מספר 362, 2008-05-21 09:00

אופיר פינס-פז: מי נמצא היום בקטיגוריה הזאת?

איריס שליט: היום יש מספר גופים שם, ביניהם חיים בסביבה, שזה באמת ארגון הגג שמאגד בתוכו בין היתר את צלול, זה מבחינתנו אחד השיקולים למה נראה לנו כן ראוי שגוף שנמצא בתוך חיים וסביבה, והיום חיים בסביבה לא מנצל רוב הזמן את הכלי הזה שלו, ולא מנהל הליכים משפטיים, נראה לנו כן נכון לאפשר לגוף שנמצא בתוך האיגוד הזה לפעול בעצמו.

איריס שליט: עמותת צלול יש לה הרבה מאוד תעודות על מה שהיא עושה.

איריס שליט: זאת אומרת, מגוון הפעילות שלה הוא מאוד רחב מאז שהיא קיימת.

אופיר פינס-פז: מי עוד נמצא?

איריס שליט: יש שם את אדם טבע ודין, קרן הקיימת לישראל, יש את המועצה לישראל יפה, חברה להגנת הטבע, יש הרבה מאוד גופים.

איריס שליט: לא היו איזשהן בקשות ונדרשנו להתמודד ולפסול, זו באמת בקשה ראשונה.

איריס שליט: אני חושבת שזה עולה בקנה אחד עם מטרות החוק.

אופיר פינס-פז: כמה בכלל אתם משתמשים במכשיר הזה הגופים האחרים?

איריס שליט: אני לא יכולה להגיד שבהיקף מאוד גדול.

איריס שליט: אני חייבת להודות שלא בהיקף גדול מההיכרות שלי.

איריס שליט: אני כן יכולה להגיד שדווקא צלול בתור גוף שמנהל הליכים משפטיים בנושאים הסביבתיים, היקף הפעילות מאוד גדול בנושא הזה של עתירות מינהליות, בג"צים, תביעות ובכלל.

איריס שליט: ולכן אנחנו חושבים שזה כן נכון לתת לו את הפתח הזה לפעול גם.

קובי בר לב: העמדה שלנו היא עמדה עקרונית לא לגופה של עמדת צלול, אלא לאופיים של הגופים שחברים שם באותה תוספת.

קובי בר לב: אנחנו כגוף היציג של התעשיינים בישראל.

אופיר פינס-פז: אפשר לצרף אתכם.

קובי בר-לב: אפשר לצרף באופן עקרוני.

קובי בר-לב: תומכים בצירוף של גופים אחראים לרשימה, שהם זכאים להגיש תובנה לפי החוק למניעת נפגעים, לגופים כאלה יש רקורד של עשייה בתחום איכות הסביבה.

קובי בר-לב: יש להם אנשי מקצוע.

קובי בר-לב: גם בהיבט הספציפי הזה ההמלצה של השר להגנת הסביבה מקובלת עלינו.

יריב אברמוביץ: אני מאוד שמח.

יריב אברמוביץ: גם אנשים שתיאורתית נמצאים מהצד האחר של המתרס חושבים דברים חיוביים.

יריב אברמוביץ: כמה מלים על עמותת צלול, שאלת ובצדק כמה עושים שימוש בכלי הזה.

יריב אברמוביץ: זה מצריך מיומנות די גבוהה הפעלה של סוג כזה של כלי ועומק כלכלי ומקצועי די גבוהה להפעיל סוג כזה של כלי.

יריב אברמוביץ: לא סתם שלא מפעילים אותם באופן קבוע, גם צלול הכוונה שלה לא לעשות מהדבר הזה כלי יום-יומי.

יריב אברמוביץ: אנחנו ביקשנו מהשר להצטרף לרשימה לאחר שפנו אלינו גופים רבים מאוד, בעיקר גם פרטיים, כלומר אנשים פרטיים שניסו להפעיל את הכלי הזה, בעיקר נגד רשויות ופחות נגד גופים תעשייתיים.

יריב אברמוביץ: לצלול יש רקורד של קרוב לעשור בפעילות למען איכות הסביבה במישור של ים ומיכלים ומומחיות מאוד גדולה, העמותה זכתה לכמה פרסים בינלאומיים בתחום הזה בשנים האחרונות.

יריב אברמוביץ: אני חושב שהנושא של אחריות זה משהו שאנחנו מתחייבים לעשות אותו ולהפעיל את הכלי הזה גם ברמה של אחריות, אני מקווה שזה אכן יצליח.

אופיר פינס-פז: לייעוץ המשפטי יש איזושהי הערה בעניין הפנייה של השר להגנת הסביבה.

תומר רוזנר: פנינו בעקבות הפנייה של השר לוועדה, למשרד כדי לברר מה הבדיקות שנעשו לפני שהמשרד החליט שהבקשה של העמותה הנדונה ראויה, ומה הקריטריונים שלפיהן נבחנו בקשות מעין אלה.

תומר רוזנר: מה שהסתבר לנו שזו בעצם הבקשה הראשונה שהוגשה למשרד בעניין הזה, ולכן לא נקבעו אגב שום קריטריונים.

תומר רוזנר: למעשה, לא נעשה במקרה הספציפי הזה שום בדיקה לגבי מהותו של הגוף, מי ממן אותו, האם יש לו אינטרסים, כמובן אני לא מטיל דופי בגוף כי אין לי שום ידיעה.

תומר רוזנר: בעיקרון, המטרה שנדרש להביא בקשה כזאת כדי לשנות את התוספת לחוק גם בהחלטה של השר וגם אישור של ועדת הפנים, נועדה להבטיח שני דברים.

תומר רוזנר: שיהיה עידוד רב ככל הניתן של גופים ציבוריים מחד גיסא, אבל מאידך גיסא שתהיה בקרה שלא ייכנסו למסגרת הזאת גופים שאינם ראויים, יכולים להיות למשל שמתחרה עסקי מקים עמותת דמה כדי להתעמר במתחרהו, או שזה גוף קיקיוני.

תומר רוזנר: אני מדגיש שזה לא מתייחס לבקשה הספציפית הזאת.

תומר רוזנר: אין לי שום ידיעה על דבר כזה במקרה הזה.

תומר רוזנר: לצערנו לא קיבל תשובה בכתב על הפנייה הזאת, אבל בעל פה נמסר לי שהמשרד יוכל לתת תשובה.

איריס שליט: ברשותך, אני יכולה להשלים לתחילת הדברים שלי קודם.

איריס שליט: אני מתנצלת, פשוט לא הספקתי להשיב בכתב.

איריס שליט: אני מודה שמאחר וזאת הבקשה הראשונה אז באמת לא נקבעו איזשהן אמות מידה של קריטריונים מסודרים מראש.

איריס שליט: יחד עם זאת, כן הקדשנו מחשבה לעניין הזה של צירוף צלול, ובהיותה עמותה סביבתית שנכללת בחיים ובסביבה אני יכולה לומר שהיה לנו קצת יותר קל, זאת אומרת, כן את הבדיקה, כי מלכתחילה זה ארגון סביבתי ירוק שזאת היתה אחת ממטרות החוק.

אופיר פינס-פז: במה בדקתם.

אופיר פינס-פז: ראיתי את המכתב של צלול, זהו מכתב בסדר גמור, השאלה אם ביקשתם קצת יותר עומק--

איריס שליט: לא ביקשנו.

אופיר פינס-פז: - - מחברי הנהלת העמותה, מה התקציב שלה.

אופיר פינס-פז: האם היא הראתה לכם מינהל תקין, סתם דוגמה של דבר אלמנטרי.

אופיר פינס-פז: זאת אומרת מינהל תקין זה אלף בית של העמותות.

איריס שליט: נכון.

יריב אברמוביץ: צריך לזכור שזה לא גוף קיקיוני.

איריס שליט: יש לנו מערכת יחסים של אהבה שנאה עם צלול למשרד.

אופיר פינס-פז: צלול היא בודאי לא גוף קיקיוני, אנחנו מכירים אותה, ומעריכים את הפעולה שלה.

אופיר פינס-פז: אנחנו בעד להכיר בה ולצרף אותה, אפילו התעשיינים בעד.

אופיר פינס-פז: אולי תגבשו לכם איזושהי שיטה.

איריס שליט: אמרתי שנכין ונכתוב.

איריס שליט: אנחנו נעשה את זה.

איריס שליט: אני חושבת שהקווים המנחים העובדה שמדובר בגוף רציני שיכול להצביע על היקף פעילות גדול בתחום הסביבתי, שהיקף הפעילות שלו הוא רחב גם מבחינה גיאוגרפית.

איריס שליט: לא מדובר באיזושהי עמותה נקודתית שמנהלת מאבק על משהו מסוים, ועכשיו היא רוצה שיצרפו אותה.

איריס שליט: זאת אומרת זה משהו מאוד רחב.

איריס שליט: בהחלט נשב ונגבש איזשהם קריטריונים, או אמות מידה כדי שיהיו לנו גם במידה ויוגשו בקשות כאלה בעתיד.

אופיר פינס-פז: אני מאוד מקווה שזה יוכיח את עצמו, ממליץ לך ולכל החברים, ודאי בלשכה המשפטית לקרוא את הדוח של מבקר המדינה.

אופיר פינס-פז: אני רוצה לקוות שהצירוף של צלול יסייע למשרד להתמודד בהצלחה יותר גבוהה עם בעיות האכיפה.

אופיר פינס-פז: יש פה בעיות אכיפה מאוד קשות, כפי שזה בא לידי ביטוי בדו"ח מבקר המדינה.

אופיר פינס-פז: אני מביא את העניין לאישור.

אופיר פינס-פז: אני מאשר את התקנה.

אופיר פינס-פז: בשולי הישיבה אני רוצה לומר שבדו"ח מבקר המדינה יש התייחסות לנושא שהוועדה קידמה אותו יותר מכל גורם אחר, וזה כל נושא שיקום הצפון.

אופיר פינס-פז: מהרגע הראשון שנבחרתי לעמוד בראש הוועדה הזאת יזמתי דיונים בנושא תכנית הצפון, קיימנו סיור לצפון, ראינו את הממשלה בעליבותה של דיבורים לחוד ומעשים לחוד.

אופיר פינס-פז: לא מפתיע אותי שמבקר המדינה התלבש על זה, זה היה ניכר לעיין, פשוט לבוא ולראות שכמעט שום דבר לא נעשה לעומת הבטחות של הרים וגבעות אחרי מלחמת לבנון השנייה, פשוט בושה וחרפה.

אופיר פינס-פז: לא שאני חושב שהדו"ח שלו יעזור במקרה, כל מה שהממשלה עשתה היה פשוט אחיזת עיניים וניסיון להפיס את הדעה של התושבים בצפון אחרי המלחמה, לספר להם סיפורים כמה הם הולכים ומה הם הולכים להיות, והכל היה בלוף מהתחלה עד הסוף ברמות ציניות שאי אפשר לדמיין אותם, כנראה רק אולמרט מסוגל להיות ציני עד כדי כך.

אופיר פינס-פז: היום הדברים מתבהרים יותר, אנשים מבינים יותר דברים שאי אפשר להאמין.

אופיר פינס-פז: אתה בא לישיבת ממשלה, מראים לך ארבעה מליארד שקלים, אתה אומר איך יכול להיות, איפה הכסף, ומה יהיה.

אופיר פינס-פז: אגב, חלק גדול היה בנוי על תרומות, אני לא יודע אם לא הגיעו.

אופיר פינס-פז: יכול להיות שמעטפות הלכו לפרוייקט הצפון אני לא יודע.

אופיר פינס-פז: אבל ברור שהיה סדר עדיפות אחר בתרומות.

אופיר פינס-פז: מעטפות, אחר כך מימון שנות ה-60 בתרומות.

אופיר פינס-פז: הצפון לא קיבל הרבה תרומות באופן יחסי למה שהיה אמור לקבל, התכנית נכשלה כישלון נורא, אבל התרענו על זה, הזהרנו מפני זה, ניסינו ללחוץ את הממשלה כן לקיים את הבטחותיה.

אופיר פינס-פז: אבל הפערים היו בלתי אפשריים בין מה שהבטיחו למה שקיימו.

אופיר פינס-פז: אני מודה לכם.